Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: a 64/1994. (IV. 30.) Korm. rendelet módosításának tervezetét,
Paragraph Index: 248

1997. január 20-án kelt levelükben bejelentési kötelezettség elmulasztása miatt rótt ki húszezer forintot a pénztár a megboldogultra, akinek egyébként „joga van keresettel fordulni a bírósághoz”. A járulékfizetési kötelezettségei és befizetések összevetését követően 78 049 Ft túlfizetés mutatkozott, mely a vállalkozó esetenkénti többletfizetéseiből származott. Az országgyűlési biztos vizsgálatának megindítása után a Fővárosi és Pest Megyei Egészségbiztosítási Pénztár a folyószámlát rendezte és a kimutatott 78 049 Ft túlfizetést az örökösök kilétének megállapítását követően, 1997. július 16-án két egyenlő összegben kiutalta. Ezzel egy időben a pénztár igazgatója a tévesen kirótt bírság visszavonásáról intézkedett. A Fővárosi és Pest Megyei Egészségbiztosítási Pénztár igazgatója az alkotmányos jogsérelmet okozó eljárás indokául „a számítógépes adatrögzítés területén végzett, esetenként hiányos, illetve késedelmes tevékenység”-et jelölte meg. Az igazgató asszony véleménye szerint a pénztárnál „az elmúlt években történt többszöri vezetőváltás, illetve nagymértékű fluktuáció miatt jogilag megalapozott, személy szerinti felelősség nem állapítható meg.” Az országgyűlési biztos a vizsgálat eredményeként megállapította, hogy a Fővárosi és Pest Megyei Egészségbiztosítási Pénztár eljárása a folyamatos zaklatással, súlyosan sértette az elhunyt emberi méltósághoz fűződő alkotmányos jogát, a hozzátartozók érzelmeit, jogtalanul használva a 78 049 Ft túlfizetést. Az országgyűlési biztos a felelősség megállapításának elhárítását és annak indokait nem fogadta el. Ajánlásban kérte fel az Országos Egészségbiztosítási Pénztár főigazgatóját a felelősség kérdésének megállapítása érdekében a vizsgálat folytatására és a szükséges intézkedések megtételére. A lefolytatott vizsgálat megállapítása szerint az ügy rendezése több szakterületet érintett, a Fővárosi és Pest Megyei Egészségbiztosítási Pénztár vezetője az illetékes területek vezetőinek figyelmét felhívta a pontos, szakszerű ügyintézés igényére, az ügyintézés ellenőrzésére, az adatállomány kezelésére vonatkozóan pedig igazgatói utasítás kiadása iránt intézkedett. Megállapították a hibás ügyintézést végző köztisztviselő nevét, akit az egészségbiztosítási pénztár vezetője figyelmeztetésben részesített. Egyidejűleg elrendelte a teljes megszűnt állomány felülvizsgálatát, valamint a számítógépes rendszerben minden adatváltozás azonnali átvezetését. A vizsgálat tehát eredményesen zárult. OBH 2528/1997. Az Észak Magyarország című folyóiratban megjelent cikk adott hírt arról, hogy a Dél-Borsodi Víz- és Csatornamű Kft. anélkül emelte szolgáltatási díjait, hogy erre az önkormányzat rendelete felhatalmazta volna. Az ügyben az országgyűlési biztos a jogbiztonsághoz való jog sérelmének gyanúja miatt indított vizsgálatot. Mezőkövesd jegyzőjének tájékoztatása és a megküldött iratok alapján a következőket állapította meg: Mezőkövesd Város Önkormányzatának képviselő-testülete

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes